Sokáig külföldön élt. Jól beszél angolul. A Ho Si Minh Tanárképző Főiskolán végezte felsőfokú tanulmányát. 1980-ban az Eötvös Loránd Tudományegyetem bölcsész karának angol-történelem szakára járt (de ezt nem fejezte be), amikor a Mafilm által első alkalommal dolgozhatott a John Huston rendezésű Menekülés a győzelembe (1981) című filmben, ahol tolmácsként alkalmazták. Később annyira megszerette a stáb, hogy ötöd asszisztens lett, majd Sylvester Stallone mellett dolgozott. Ekkor szeretett bele a „filmcsinálásba”. Amikor vége lett a forgatásnak, a MAFILM-nél maradt. A következő nagy film itt, amiben részt vett, Robert Enrico "Enyéim nevében" című második világháborús története volt a varsói gettólázadásról, Michael York főszereplésével. Az 1980-as évek vége-fele volt egy időszak, amikor a nagyjátékfilmiparban kevés munkalehetőség volt számára, ezért magánvállalkozásokba kezdett. Volt cipőfelsőrész-készítő műhelye, különböző fajtájú fogasokat gyártott, ruhákat is szállított, hogy pénzt keressen.